MUISTIO

SOAMK Sosiaalialan ylempi työryhmä 2021-2023

Tapaamisaika: 8.9.2021 klo 14.30-16 Teams

Läsnä:

Camilla Strandell-Laine, Novia; Tarja Tapio, LAB; Mari Kokkonen, LAB; Leena Viinamäki, Lapin AMK; Teemu Rantanen, Laurea.fi; Pirjo Turunen, Savonia; Taina Hautamäki, Seamk; Katja Valkama, Seamk; Merja Sinkkonen, Tampereen AMK; Kirsi Moisanen Kamk

Poissa:

Niina Pietilä, Metropolia; Eeva Timonen-Kallio, Turku AMK

1. Todettiin läsnäolijat ja poissaolijat sekä doodlekutsu. Nimettiin sihteeriksi tähän kokoukseen kokouksen koollekutsuja Satu Vaininen. Todettiin, että kokouksen tavoitteena on saada aikaan ryhmän tavoitteet ja nimetä puheenjohtaja/ryhmän vetäjä alatyöryhmälle.
2. Ryhmän koollekutsuja Satu Vaininen kertoi SOAMK työvaliokunnassa sovitun mukaisesti prosessin, miksi ja miten alatyöryhmät on nyt uudelleen koottu ja mitä asioita alatyöryhmiltä yleisesti toivotaan. Tähän liittyen powerpoint aineisto:

<https://oysamk.sharepoint.com/:p:/r/sites/Sosiaalialanamk-verkostontyvaliokunta/_layouts/15/Doc.aspx?sourcedoc=%7B89BC3236-0A52-42E1-9338-EE7AFE4DB5DA%7D&file=Sosiaalialan%20verkoston%20alaty%C3%B6ryhm%C3%A4t_ehdotus_230321.pptx&action=edit&mobileredirect=true>

1. Todettiin, että työryhmä ideoi edellisen pohjalta tavoitteitaan, joka ideointi alla. Tavoitteiden osalta sovittiin, että sihteeri vielä muokkaa tekstiä seuraavaa kertaa varten jäsentyneemmäksi ja tavoitteet yleisellä tasolla hyväksytään seuraavassa kokouksessa. Tämän lisäksi todettiin, että seuraavalla kerralla tavoitteista tehdään konkreettisempi toimintasuunnitelma. Sovitaan mistä aloitetaan konkreettisella tasolla tämän lukuvuoden aikana.
2. Käytiin keskustelua ryhmän puheenjohtajasta. Todettiin, että tässä kohden ei vielä löytynyt ryhmän puheenjohtajaa. Tässä kohden osalla kiinnostusta kyllä, mutta oma työtilanne osalla niin hektinen, että nyt ei voi ajatella aloittavansa siinä tehtävässä. Todettiin, että soamk verkosto on suositellut puheenjohtajalle 40 t resurssia, jotta tehtävää voi hoitaa riittävän hyvin. Todettiin tähän liittyen, että vähänkään tehtävästä kiinnostuneet voisivat pohtia, onko mahdollista omassa amkissa saada tätä resurssia. Todettiin, että koollekutsuja kysyy puheenjohtajakiinnostuksesta erikseen vielä poissaolleilta Niina Pietilältä sekä Eeva Timonen-Kalliolta.

Todettiin, että seuraavan kokouksen kutsuu vielä koolle tämän kokouksen koollekutsuja Satu Vaininen ja keskustelua jatketaan puheenjohtajasta seuraavassa kokouksessa, jossa myös päätettäneen ryhmän puheenjohtajasta ja vetäjästä.

1. Todettiin, että muistiot viedään uusille sosiaalialan amk verkoston sivuille kohta alatyöryhmät ja siellä ylempien työryhmä.
2. Satu Vaininen lähettää aikaehdotuksia seuraavasta kokouksesta, joka sovittiin pidettävän marraskuussa 2021.

**Sosionomi (ylempi AMK) työryhmän tavoiteideointia 8.9.2021**

**1) Edistää Sosionomi (ylempi AMK) tunnettavuutta ja tukea ammatillista identiteettiä**

Tämän tavoitteen osalta oli ajatuksena selvittää, miten sosionomi ylempi amk menee urallaan eteenpäin ja mitä ja millaisia työtehtävänimikkeitä voi olla ylemmän tutkinnon suorittaneella. Mihin työllistyvät? Selvitystä/tutkimusta. Työryhmä voisi etsiä sekä kerätä tietoa siitä, miten sosionomi YAMK sijoittuu, erityisesti voitaisiin katsoa, koota yhteen jo olemassa olevan tietoa ja jakaa sitä ryhmässä ja eteenpäin opiskelijoille. Yhdistämällä näihin pohdintoihin myös tietoa siitä, millainen tarve jatkossa ja tulevaisuudessa on. Sosiaalialalla tarve työntekijöiden osalta, tiedon yhdistäminen voisi auttaa. Kysymys on sen edelleen jäsentämisestä, mikä on sosionomi ylempi amk paikka verrattuna yliopistosta valmistuneet paikkaan. Pidemmän tähtäimen tavoitteena voisi olla tehdä vertailevaa katsantoa siihen, miksi kannattaa lähteä sosiaalialan ylempään opiskelemaan.

**2) Yhteisten ylempien opintojen tuottaminen eri amkien ylempien kesken.**

Ensin olisi hyvä todeta mitä meneillään tämän tavoitteen osalta ja sitten pohtia mahdollisuuksia erityisesti konkreettista avausta tähän suuntaan. Voitaisiin lähteä liikkeelle campus onlineen laitettavasta yhteisestä opintojaksosta, joka olisi tarkoitettu nimenomaan sosiaalialan ylemmille opiskelijoille. Toisena pidemmän tähtäimen tavoitteena voisi olla esim. intensiivikurssit, jossa kaikkien ylempien on mahdollisuus osallistua, ja jossa voi verkottua muiden opiskelijoiden ja opettajien kesken? Yhteisiin opintoihin voisi yhdistyä myös kv-toimintaa. Tähän, yhteiseen oppimiseen ja verkottumiseen voisi jollain aikajänteellä pyrkiä hakemaan myös rahoitusta. Ylipäätään olisi aina kun mahdollista miettiä, miten tämä voisi näkyä hankkeissa tai hankkeina. Myös yhteisen opintojen osalta voisi pohtia yhteistyötä yliopiston opiskelijoiden kanssa?

**3) Tiedon levittäminen ja jakaminen eri amkien välillä**

Alatyöryhmä voi tiedottaa toisilleen, kun tapahtuu ylempien osalta (oppiminen, julkaisut, tapahtumat jne.) olennaisia asioita ja keskustella niistä keskenään, tai linjatakseen mahdollisesti myös yhteistä näkemystä.

**4) Sosionomi (ylempi AMK) ydinosaamisen määritteleminen**

Kompetenssien määrittelemisen lisäksi mietitään, lähdetäänkö hahmottamaan, jäsentämään ja kirjaamaan ydinosaamista.

**5) Työelämälähtöisyyden vahvistaminen ylemmässä tutkinnossa.**

Jaetaan tähän liittyen yhteisiä kokemuksia ja käytäntöjä opetussuunnitelmien osalta sekä pohditaan myös pedagogisia kysymyksiä tätä kautta. Miten esim. opinnäytetyö tästä näkökulmasta hahmottuu osana opsia, ja millaisena toteutuksena missäkin ammattikorkeakoulussa. Miettiä, pohtia ja mahdollisesti linjata yleiset näkemykset opinnäytetyön ja myös opinnäytetöiden paritöiden osalta (eri amkien väliset parityön toteutukset)

**6) Osaamisen ja laadun varmistuksen keinot ja välineet, niistä keskustelu**

Työryhmä jakaa toisilleen tietoa ja pohtii miten voisi saada tietoa siitä, että kaikilla koulutuksen saaneilla on ylemmän kompetenssit. Tässä jonkinlaista yhteistä/yleisempää, onko eri amkeissa esim. Opinnäytetyöt samalla vaatimustasolla. Tutkitusti ylemmissä näyttää olevan esim. opinnäytetöissä merkittävää opettajan oma kädenjälki amkeittain. Minkälaista tutkimusmenetelmien opettaminen ylemmissä on?

Yhdenmukaistamisen pohtiminen. Valtakunnallinen laadun varmistus? Yhdenmukaisuuteen liittyvien teemojen, tavoitteiden asettaminen, jotta voitaisiin lisätä tutkinnon tunnettavuutta ja laatua. Tätä kautta voitanee vaikuttaa ehkä jatko-opintokelpoisuuteen tai siihen liittyviin kysymyksiin.

**7) Yhteistyöllä toteutettujen ohjelmien esiinnostaminen ja niistä keskustelu**

**8) Yhteisen hankkeen/hankkeiden ideoiminen ylempien kesken (SOAMK, ylemmät) tilaisuuden tullen tai tärkeän teeman löytyessä.**

**9) Sosiaalisen erityisasiantuntijuuden ja tiedon syventymisen merkityksen pohtiminen osana ylempää tutkintoa, ”uusiutuvan ja syvenevän professionalisoitumisen” merkitys**